Ateenan yliopisto

Ateenan yliopisto, virallisesti Ateenan kansallinen ja kapodistrinen yliopisto () on yliopisto, joka toimii Ateenassa Kreikassa. Se on perustettu vuonna 1837 ja se on paitsi Kreikan myös koko Balkanin ja itäisen Välimeren alueen vanhin yliopisto.

Yliopistossa on kahdeksan tiedekuntaa ja yhteensä 32 laitosta. Niissä opiskelee noin 122 000 opiskelijaa, joista 12 000 on jatko-opiskelijoita. Yliopistolla on noin 3 200 työntekijää, joista noin 1 900 on opettajakuntaa. Yliopiston päärakennus sijaitsee Ateenan keskustassa ja pääkampus Zográfoussa.

 Historia 

Ateenan yliopisto perustettiin 3. toukokuuta 1837. Se toimi aluksi uusklassisessa rakennuksessa Plákan kaupunginosassa Akropoliin pohjoispuolella. Kyseinen rakennus toimii nykyään Ateenan yliopistomuseona. Yliopiston nimi oli alun perin Ottolainen yliopisto (Οθώνειον Πανεπιστήμιον) Kreikan ensimmäisen kuninkaan Otto I:n kunniaksi. Yliopistoon kuului neljä tiedekuntaa, jotka olivat teologinen, oikeustieteellinen, lääketieteellinen ja filosofinen tiedekunta. Yliopiston opettajia oli alussa 33, ja siinä aloitti tuolloin 52 opiskelijaa.

pienoiskuva|vasen|Hans Christian Hansenin suunnittelema, vuonna 1885 valmistunut Propylaia toimii nykyisin yliopiston juhlasalina.
Tanskalainen arkkitehti Hans Christian Hansen suunnitteli yliopistolle uuden uusklassismia edustavan päärakennuksen, joka tunnetaan nykyisin etummaisen siipensä mukaan nimellä Propylaia. Sen rakentaminen alkoi vuonna 1839 ja se vihittiin käyttöön vuonna 1841. Nykyisin rakennus toimii yliopiston juhlasalina sekä hallintorakennuksena. Rakennuksen taemmaiset siivet valmistuivat vuonna 1864. Hansenin veli Theofil Hansen täydensi yliopistorakennuksen uusklassiseksi trilogiaksi sen kummallekin puolelle myöhemmin valmistuneilla Ateenan akatemian (1856) ja Kreikan kansalliskirjaston (1888) rakennuksilla.

Vuonna 1862 yliopisto nimettiin Kansalliseksi yliopistoksi (Εθνικόν Πανεπιστήμιον). Vuosina 1911–1932 yliopisto toimi kahtena eri yksikkönä, joiden nimet olivat Kapodistrinen yliopisto (humanistiset tieteet; nimetty itsenäisen Kreikan perustajan ja ensimmäisen valtionpäämiehen Ioánnis Kapodístriaksen kunniaksi) ja Kansallinen yliopisto (luonnontieteet). Vuonna 1932 yksiköt yhdistettiin ja yliopisto nimettiin virallisesti nykyiselle nimelleen Ateenan kansalliseksi ja kapodistriseksi yliopistoksi.

Ateenan yliopisto oli maan ainoa yliopisto 1900-luvun alkupuolelle saakka.

 Tiedekunnat 
pienoiskuva|Ateenan yliopiston alkuperäinen rakennus, nykyinen yliopistomuseo.
pienoiskuva|oikea|Yliopiston oikeustieteellisen tiedekunnan rakennus.

Yliopiston tiedekunnat ja niiden laitokset ovat:

 Tiedekunta Laitokset Filosofinen tiedekunta Englannin kielen ja kirjallisuuden laitosEspanjan kielen ja kirjallisuuden laitosFilologian laitosFilosofian, pedagogiikan ja psykologian laitosHistorian ja arkeologian laitosItalian kielen ja kirjallisuuden laitosMusiikkitieteen laitosRanskan kielen ja kirjallisuuden laitosSaksan kielen ja kirjallisuuden laitosSlaavilaisten kielten laitosTeatteritieteen laitos Kasvatustieteellinen tiedekunta Luokanopettajakoulutuksen laitosVarhaiskasvatuksen laitos Liikuntatieteellinen tiedekunta Liikuntatieteen laitos Luonnontieteellinen tiedekunta Biologian laitosFysiikan laitosGeologian ja geoympäristötieteen laitosInformatiikan ja telekommunikaation laitosKemian laitosMatematiikan laitosTieteenfilosofian ja tieteenhistorian laitos Oikeustieteellinen tiedekunta Oikeustieteen laitos Talous- ja valtiotieteellinen tiedekunta Taloustieteen laitosTurkin ja Nyky-Aasian tutkimuksen laitosValtio- ja hallintotieteiden laitosViestinnän laitos Teologinen tiedekunta Käytännöllisen teologian laitosTeologian laitos Terveystieteiden tiedekunta Farmasian laitosHammaslääketieteen laitosHoitotieteen laitosLääketieteen laitos

 Kampukset 

Yliopiston pääkampus sijaitsee Áno Ilísiassa Zográfoussa. 

 Kampus Tiedekunnat Muut yksiköt Áno Ilísia  Filosofinen tiedekunta   Luonnontieteellinen tiedekunta    Teologinen tiedekunta    Tieteenfilosofian ja tieteenhistorian laitos Ateenan keskusta  Oikeustieteellinen tiedekuntaTalous- ja valtiotieteellinen tiedekunta    Perusopetuksen laitos  Slaavilaisten kielten laitos  Turkin ja Nyky-Aasian tutkimuksen laitos  Varhaiskasvatuksen laitos  Viestinnän laitos Dáfni   Liikuntatieteellinen tiedekunta Goudí  Terveystieteiden tiedekunta  

 Lähteet 

 Aiheesta muualla 

 Εθνικόν και Καποδιστριακόν Πανεπιστήμιον Αθηνών - National and Kapodistrian University of Athens. Yliopiston verkkosivut.  

Luokka:Ateenan koulutus
Luokka:Ateenan rakennukset ja rakennelmat
Luokka:Kreikan yliopistot ja korkeakoulut